Vec C‑134/13

Raytek GmbH

a

Fluke Europe BV

proti

Commissioners for Her Majesty’s Revenue and Customs

[návrh na začatie prejudiciálneho konania, ktorý podal First‑tier Tribunal (Tax Chamber)]

„Návrh na začatie prejudiciálneho konania — Spoločný colný sadzobník — Colné zaradenie — Kombinovaná nomenklatúra — Infračervené termografické kamery“

Abstrakt – Rozsudok Súdneho dvora (piata komora) z 12. februára 2015

Colná únia – Spoločný colný sadzobník – Položky sadzobníka – Infračervené termografické kamery – Zaradenie do podpoložky 9025 19 20 kombinovanej nomenklatúry nariadením č. 314/2011 – Zmena obsahu položiek sadzobníka – Neexistencia – Platnosť

(Nariadenie Rady č. 2658/87, zmenené a doplnené nariadením č. 861/2010, príloha I; nariadenie Komisie č. 314/2011)

V súvislosti s uplatňovaním kombinovanej nomenklatúry tvoriacej prílohu I nariadenia č. 2658/87 o colnej a štatistickej nomenklatúre a o Spoločnom colnom sadzobníku, zmeneného a doplneného nariadením č. 861/2010, Rada zverila Komisii širokú mieru voľnej úvahy pri spresňovaní obsahu položiek colného sadzobníka, ktoré prichádzajú do úvahy v súvislosti so zaraďovaním určitého tovaru. Táto právomoc jej však nedovoľuje meniť obsah položiek colného sadzobníka, ktoré boli vypracované na základe harmonizovaného systému zavedeného dohovorom o harmonizovanom systéme opisu a číselného označovania tovaru, ktorých rozsah sa Európska únia zaviazala nemeniť.

Pokiaľ ide o otázku, či Komisia tým, že uskutočnila zaradenie takého tovaru, aký je opísaný v kolónke 1 prílohy nariadenia č. 314/2011, do položky 9025 19 kombinovanej nomenklatúry namiesto do položky 9027 50 kombinovanej nomenklatúry, zmenila obsah týchto dvoch položiek colného sadzobníka, z opisu uvedeného v danej kolónke vyplýva, že objektívne znaky a vlastnosti prístrojov, ktoré sú opísané v prílohe uvedeného nariadenia, neumožňujú ich zaradenie do podpoložky 9027 50 00 kombinovanej nomenklatúry, keďže ich špecifickejšia vlastnosť je už zahrnutá do položky 9025. Z toho vyplýva, že Komisia tým, že zaradila prístroje opísané v prílohe nariadenia č. 314/2011 do podpoložky 9025 19 20 kombinovanej nomenklatúry, nezmenila obsah položiek sadzobníka 9025 19 a 9027 50. Preskúmanie uvedeného nariadenia teda nevedie k záveru, že toto nariadenie je neplatné.

(pozri body 29, 30, 35, 37)

Vec C‑134/13

Raytek GmbH

a

Fluke Europe BV

proti

Commissioners for Her Majesty’s Revenue and Customs

[návrh na začatie prejudiciálneho konania, ktorý podal First‑tier Tribunal (Tax Chamber)]

„Návrh na začatie prejudiciálneho konania — Spoločný colný sadzobník — Colné zaradenie — Kombinovaná nomenklatúra — Infračervené termografické kamery“

Abstrakt – Rozsudok Súdneho dvora (piata komora) z 12. februára 2015

Colná únia — Spoločný colný sadzobník — Položky sadzobníka — Infračervené termografické kamery — Zaradenie do podpoložky 9025 19 20 kombinovanej nomenklatúry nariadením č. 314/2011 — Zmena obsahu položiek sadzobníka — Neexistencia — Platnosť

(Nariadenie Rady č. 2658/87, zmenené a doplnené nariadením č. 861/2010, príloha I; nariadenie Komisie č. 314/2011)

V súvislosti s uplatňovaním kombinovanej nomenklatúry tvoriacej prílohu I nariadenia č. 2658/87 o colnej a štatistickej nomenklatúre a o Spoločnom colnom sadzobníku, zmeneného a doplneného nariadením č. 861/2010, Rada zverila Komisii širokú mieru voľnej úvahy pri spresňovaní obsahu položiek colného sadzobníka, ktoré prichádzajú do úvahy v súvislosti so zaraďovaním určitého tovaru. Táto právomoc jej však nedovoľuje meniť obsah položiek colného sadzobníka, ktoré boli vypracované na základe harmonizovaného systému zavedeného dohovorom o harmonizovanom systéme opisu a číselného označovania tovaru, ktorých rozsah sa Európska únia zaviazala nemeniť.

Pokiaľ ide o otázku, či Komisia tým, že uskutočnila zaradenie takého tovaru, aký je opísaný v kolónke 1 prílohy nariadenia č. 314/2011, do položky 9025 19 kombinovanej nomenklatúry namiesto do položky 9027 50 kombinovanej nomenklatúry, zmenila obsah týchto dvoch položiek colného sadzobníka, z opisu uvedeného v danej kolónke vyplýva, že objektívne znaky a vlastnosti prístrojov, ktoré sú opísané v prílohe uvedeného nariadenia, neumožňujú ich zaradenie do podpoložky 9027 50 00 kombinovanej nomenklatúry, keďže ich špecifickejšia vlastnosť je už zahrnutá do položky 9025. Z toho vyplýva, že Komisia tým, že zaradila prístroje opísané v prílohe nariadenia č. 314/2011 do podpoložky 9025 19 20 kombinovanej nomenklatúry, nezmenila obsah položiek sadzobníka 9025 19 a 9027 50. Preskúmanie uvedeného nariadenia teda nevedie k záveru, že toto nariadenie je neplatné.

(pozri body 29, 30, 35, 37)